Avengers (Marvel Cinematic Universe)

Avengers je tím superhrdinov a protagonistov mediálnej série Marvel Cinematic Universe (MCU), založenej na rovnomennom tíme od vydavateľstva Marvel Comics, ktorý v roku 1963 vytvorili Stan Lee a Jack Kirby. Tím založil riaditeľ S.H.I.E.L.D.u Nick Fury a ich sídlo sa nachádza v Spojených štátoch. Skladajú sa prevažne z vylepšených jedincov so superschopnosťami, alebo špeciálne trénovaných ľudí. Označujú sa ako „najmocnejší hrdinovia Zeme“, ktorí sa zaviazali chrániť svet pred rôznymi hrozbami.

Avengers prevažne operujú v štáte New York: pôvodne z Avengers Tower v Midtown Manhattane a následne v Avengers Compound v severnej časti štátu New York. Tím pôvodne pozostával z Tonyho Starka / Iron Mana, Steva Rogersa / Captaina Americu, Thora Odinsona, Brucea Bannera / Hulka, Natashy Romanoffovej / Black Widow a Clinta Bartona / Hawkeyea, ale neskôr sa rozšírili na celkovo 17 členov.

Sú ústredným tímom v prvých 23 filmoch MCU, konkrétne v tzv. Infinity Ságe. Tímy Avengers z alternatívnych vesmírov boli zobrazené v rôznych projektoch MCU v rámci Multivere Ságy vrátane:  seriálu What If...? (2021 – 2024) vysielanom na platfrome Disney+ a filme Doctor Strange in the Multiverse of Madness (2022). Nová inkarnácia Avengers sa vráti vo filmoch Avengers: Doomsday (2026) a Avengers: Secret Wars (2027). Oba filmy budú súčasťou šiestej fázy MCU, ktorá uzatvorí Multiverse Ságu.

Po založení Marvel Studios ako nezávislého filmového štúdia Avi Aradom, vedúcim filmovej divízie Marvelu, si producent Kevin Feige predstavoval vytvorenie spoločného filmového vesmíru, ktorý by predstavil Avengerov, podobne ako komiksy Stana Leeho a Jacka Kirbyho v 60. rokoch 20. storočia. Keď sa Feige v roku 2007 stal šéfom štúdia a zostavil svoj kreatívny tím, jeho stratégia zahŕňala vytvorenie samostatných filmov pre každú hlavnú postavu v Prvej fáze MCU, počnúc Iron Manom (2008) a končiac The Avengers (2012). Obsadenie pôvodných šiestich členov prebiehalo v rokoch 2006 - 2010. Jeden z prvých bol Robert Downey Jr. ako Tony Stark / Iron Man a Edward Norton ako Bruce Banner / Hulk, ktorého v roku 2010 nahradil Mark Ruffalo. Následujúce filmy predstavili nových členov, pričom herci z predošlých filmov si zopakovali ich úlohy. Po finančnom aj kritickom úspechu The Avengers bolo následne natočené pokračovanie Avengers: Age of Ultron (2015), v ktorom sa pridali Aaron Taylor-Johnson a Elizabeth Olsen ako Pietro Maximoff a Wanda Maximoff. Film Captain America: Civil War (2016) bol inšpirovaný komiksovým príbehom „Občianska vojna“ a zobrazil rozdelenie pôvodných Avengerov a zároveň predstavil Toma Hollanda v úlohe Petera Parkera / Spider-Mana. Filmy Avengers: Infinity War (2018) a Avengers: Endgame (2019) opäť zjednotili tím Avengers v pôvodnej podobe a uzavreli Infinity Ságu. Na konci filmu Avengers: Endgame sa však tím rozpadol. Film Captain America: Brave New World (2025) zobrazil reštart tímu pod vedením Sama Wilsona / Captaina Americu, ktorého stvárňuje Anthony Mackie. Film Thunderbolts* (2025) zobrazil členov tímu Thunderbolts na čele s Buckym Barnesom, z ktorého neskôr vznikol samostatný tím s názvom „New Avengers“.

Štyri filmy o tíme Avengers sú v súčasnosti treťou najziskovejšiou superhrdinskou franšízou a šiestou najziskovejšiou filmovou franšízou všetkých čias s tržbami viac ako 7,7 miliárd amerických dolárov. Avengers si ako skupina vyslúžili uznanie od kritikov, najmä za ich spoločnú dynamiku, pričom Avengers: Endgame získal pozitívne recenzie od kritikov ako záver tejto iterácie tímu. Vďaka ich úspešnému uvedeniu sa ďalšie filmové štúdiá rozhodli vytvoriť si vlastné spoločné superhrdinské vesmíry, najmä DC Entertainment a Warner Bros. Pictures, ktoré oznámili plány na uvedenie filmu pre Justice League. Avengers Campus atrakcia v jednom z Disneyland parkoch, bola otvorená v júni 2021 v Disney California Adventure. „Avengers: Quantum Encounter“ debutoval v reštaurácii Worlds of Marvel na výletnej lodi Disney Wish v júli 2022.

 Výskyt 

 Filmy 
 Avengers: Pomstitelia 
 Avengers 2: Vek Ultrona 
 Captain America: Občianska vojna 
 Avengers: Nekonečná vojna 
 Captain Marvel (potitulková scéna) 
 Avengers: Endgame 
 Avengers: Doomsday (v príprave) 
 Avengers: Secret Wars (v príprave) 

 Seriály 
 Čo keby...?

 Zostava tímu 

 Zakladajúci členovia 
PostavaStvárnilPridal saSteve Rogers
Captain AmericaChris EvansThe AvengersTony Stark
Iron ManRobert Downey Jr.Bruce Banner
HulkMark RuffaloThor OdinsonChris HemsworthNatasha Romanoff
Black WidowScarlett JohanssonováClint Barton
HawkeyeJeremy Renner

 Neskorší členovia 
PostavaStvárnilPridal saPietro MaximoffAaron Taylor-JohnsonAvengers: Age of UltronWanda MaximoffElizabeth OlsenováVisionPaul BettanyJames Rhodes
War MachineDon CheadleSam Wilson
Falcon / Captain AmericaAnthony MackiePeter Parker
Spider-ManTom HollandAvengers: Infinity WarCarol Danvers
Captain MarvelBrie LarsonAvengers: EndgameNebulaKaren GillanRocketBradley Cooper (hlas)Sean Gunn (snímanie pohybu)Scott Lang
Ant-ManPaul RuddJoaquin Torres
FalconDanny RamirezCaptain America: Brave New World

 Ostatné 
 Nick Fury, riaditeľ S.H.I.E.L.D.u, vytvoril inciatívu Avengers a tím založil. Viackrát tímu pomohol a bol ich mentor.
 Phil Coulson a Maria Hillová, agenti S.H.I.E.L.D.u, ktorý výrazne prispeli k vzniku tímu.
 S.H.I.E.L.D., organizácia, ktorá pomáhala tímu v bitke o New York a Sokovii.
 Dr. Erik Selvig a Dr. Helen Cho, spolupracovali s tímom počas udalostí filmu Avengers: Vek Ultrona. 
 T'Challa / Black Panther, Bucky Barnes, Shuri, Okoye, M'Baku, Ayo, Peter Quill / Star Lord, Drax, Groot, Mantis, Stephen Strange / Doctor Strange a Wakandská armáda bojovali po boku tímu v bitke o Wakandu a v bitke pri sídle Avengers. 
 Gamora (z roku 2014), Wong, Káčer Howard, Korg, Kraglin Obfontieri, Miek, Pepper Pottsová / Rescue, Valkýra, Hope van Dyneová / Wasp, Asgardská armáda, Plienitelia a Majstri mystických umení bojovali po boku tímu v bitke pri Sídle Avengers. 
 Thunderbolts, pôvodne tím vyvrheľov a antihrdinov, ktorý bol pretvorený na samostatnú frakciu s názvom New Avengers. Členmi sú Bucky Barnes, Yelena Belova, John Walker / U.S. Agent, Alexei Shostakov / Red Guardian, Ava Starr / Ghost a Robert "Bob" Reynolds / Sentry.

 V iných médiách 

 Literatúra 
Kniha Wakanda Files: A Technological Exploration of the Avengers and Beyond (2020) sa zameriava na hrdinov Avengers z pohľadu Shuri. Vydavateľstvo Marvel Comics vydalo knihu Dana Abnetta Avengers: Everybody Wants To Rule The World (2015) ako nadväznosť na Avengers: Age of Ultron. V knihe sa objavujú Iron Man, Captain America, Hulk, Thor, Black Widow, Hawkeye, Quicksilver, Scarlet Witch a Vision.

 Videohry a virtuálna realita 
Lego Marvel's Avengers (2016) bola vydaná pre PlayStation 4, PlayStation 3, PlayStation Vita, Nintendo 3DS, Wii U, Xbox One, Xbox 360, Macintosh a Microsoft Windows. Príbeh sa zameriava najmä na zápletky filmov Avengers a Age of Ultron, ale zahŕňa aj jednotlivé úrovne pre Captain America: The First Avenger, Iron Man 3, Thor: The Dark World (2013) a Captain America: The Winter Soldier (2014). Marvel's Avengers obsahuje viacero skinov oblekov MCU inšpirovaných brnením Iron Spider z filmu Infinity War, zatiaľ čo Spider-Man z roku 2018 tiež obsahuje brnenie Iron Spider.

V októbri 2019 spoločnosti Marvel Studios a ILMxLAB oznámili zážitok z virtuálnej reality Avengers: Damage Control. Bol dostupný po obmedzenú dobu od polovice októbra 2019 na vybraných miestach Void VR do konca roka. ESPN a Marvel spolupracovali na vytvorení alternatívnej prezentácie, ktorá predstavila Avengers medzi ďalšími superhrdinami Marvelu s názvom NBA Special Edition Presented by State Farm: Marvel's Arena of Heroes počas play-off NBA medzi Golden State Warriors a New Orleans Pelicans v máji 2021.

 Referencie 

Kategória:Marvel Cinematic Universe